Elektriraudtee kui Eesti ainsa elektrirongidega reisiteenust pakkuva ettevõtte ülesandeks ja missiooniks on pakkuda Tallinnas ja Harjumaal kiiret, mugavat, keskkonnasõbralikku ja ohutut transporditeenust. Elektriraudtee peab oma põhiväärtusteks kliendikesksust, pidevat parendamist ning arengut koos keskkonnasäästlikkuse ja pideva hoolitsusega oma töötajate töökeskkonna ja  tervise eest. Oma ülesande, missiooni ja põhiväärtuste võimalikult paremaks realiseerimiseks on ettevõttel oma tegevuspoliitika, mille osadeks on kvaliteedipoliitika, ohutuspoliitika, keskkonnapoliitika ning töötervishoiu- ja tööohutuspoliitika.